Kiss jól kezdte az 1997-es szezont. A májusban elért 80,66 méteres és a júniusi 81,62 méteres eredménye majd a júliusban, Veszprémben elért 82,90 méter a világranglista második helyéhez volt elegendő. A tavalyi évhez hasonlóan ezúttal sem indult el az ob-n. Augusztusban rendezték az év legrangosabb versenyét az athéni vb-t. Kiss a selejtezőből 80,46 méterrel jutott a döntőbe, ahol elmaradt a várakozástól, 79,96 méterrel a negyedik helyen végzett. Az atlétikai szezont a Cataniában rendezett universiadén szerzett aranyérmével valamint világranglista második hellyel zárta.